**SAJAK DI PENTAS KEBEBASAN**

Kamu membakar hutan bandar

kedai dan kereta disambar api kemarahan semarak

darah generasi abad dua

puluh satu

siapa yang ditentang juga jelas

menegakkan keadilan dengan tangan kasar

meja rundingan pun turut dibakar.

Seorang tua termanggu melihat kejadian

peristiwa yang tidak terlintas di fikiran

apakah yang dicari wahai anak muda?

Aku yang membina tiang kemerdekaan

kau bersorak bangga mematahkan.

Aku yang mengecat tugu sejarah

putih bersih sedap mata memandang

kau conteng dengan niat hitam.

jari terketar tak mampu menampar

tangannya letih hendak menangani

mereka yang bingung di pentas kebebasan

tercari-cari nama negeri bumi yang dipijak

sedangkan lading sudah dibajak

benih sudah dipilih untuk disemai.

Orang tua itu berbisik sedih

aku membina kamu meruntuhkan.

31 OGOS, 1957

Engkau tarikh keramat

kami terlepas daripada belenggu

akan kami kenang sampai bila-bila.

*KHADIJAH HASHIM*

*Taman Tun Dr ismail, Kuala Lumpur.*